open-index/open-wikipedia-markdown huggingface dataset:
ג'ונתן אוונס

**ג'ונתן ג'יימס אוונס** (באנגלית: **Jonathan James Owens**; נולד ב-22 ביולי 1995) הוא שחקן פוטבול אמריקאי המשחק בעמדת הסייפטי בשיקגו ברס מליגת ה-NFL.

## קריירה מקצוענית
### אריזונה קרדינלס
אוונס חתם באריזונה קרדינלס ב-2018 מבלי שנבחר בדראפט ה-NFL. במהלך השבוע האחרון של מחנה אימונים הוא נופה מהסגל בשל פציעה ובילה את כל עונת 2018/2019 ברשימת הפצועים. ב-31 באוגוסט 2019 עזב את הקבוצה.

### יוסטון טקסנס
ב-30 בספטמבר 2019 חתם בקבוצת האימונים של יוסטון טקסנס. הוא קודם לסגל הראשי של הקבוצה ב-21 בנובמבר אך נופה לאחר יומיים וחזר לקבוצת האימונים. הוא חתם על חוזה כשחקן מחליף בטקסנס ב-13 בינואר 2020. ב-5 בספטמבר נופה שוב וחתם בקבוצת האימונים למחרת. ב-10 וב-17 באוקטובר הוא קודם לסגל הראשי לקראת משחקי הקבוצה מול ג'קסונוויל ג'אגוארס וטנסי טייטאנס ושב לקבוצת האימונים עם סיומם. ב-12 בדצמבר חתם על חוזה בסגל הראשי של הקבוצה.

ב-31 באוגוסט 2021 הועבר שוב לקבוצת האימונים. הוא הוחזר לסגל ראשי ב-4 בדצמבר וב-9 בדצמבר חתם על חוזה לשנתיים תמורת 1.175 מיליון דולר לעונת . ב-26 בדצמבר 2021 ביצע את האינטרספשן והשתלטות על פאמבל הראשונים בקריירה שלו, בניצחון על לוס אנג'לס צ'רג'רס. ב-3 בינואר 2022 נכנס לרשימת הפצועים לאחר פציעה בפרק כף ידו בהפסד לסן פרנסיסקו 49'.

### גרין ביי פאקרס
ב-12 במאי 2023 חתם בגרין ביי פאקרס. ב-23 בנובמבר, בניצחון 29–22 על דטרויט ליונס, השיג את הטאצ'דאון הראשון שלו בקריירה, עם נשיאה של 27 יארד לאנד זון.

### שיקגו ברס
ב-13 במרץ 2024 חתם על חוזה לשנתיים בשיקגו ברס. ב-8 בספטמבר, במשחק הפתיחה של עונת 2024/2025, השיג את הטאצ'דאון הראשון של העונה עבור הברס מול טנסי טייטאנס, כשהחזיר כדור לאנד זון לאחר חסימה של פאנט.

## חיים אישיים
מאוגוסט 2020 נמצא בזוגיות עם המתעמלת סימון ביילס. בפברואר 2022 השניים התארסו, ובאפריל 2023 התחתנו.

## קישורים חיצוניים

* 
* 

## הערות שוליים

קטגוריה:אמריקאים ילידי מיזורי
קטגוריה:סנט לואיס: אישים
קטגוריה:שחקני שיקגו ברס
קטגוריה:שחקני גרין ביי פאקרס
קטגוריה:שחקני יוסטון טקסאנס
קטגוריה:שחקני אריזונה קרדינלס
קטגוריה:שחקני פוטבול אמריקאים
קטגוריה:אמריקאים שנולדו ב-1995
התעמלות באולימפיאדת פריז (2024) – מתח

תחרות **[[מתח (מתקן)|מתח]]** באולימפיאדת פריז (2024) נערכה ב-27 ביולי וב-5 באוגוסט 2024 בהיכל הספורט פריז-ברסי, כחלק מתחרויות ההתעמלות באולימפיאדת פריז. 67 מתעמלים מ-29 מדינות (מתוך 96 מתעמלים בתחרות סך הכל) התחרו בתרגיל המתח בשלב המוקדמות.

## רקע
תחרות המתח התקיימה בפעם ה-26 במשחקים האולימפיים, והיא אחת מחמש תחרויות המכשירים הבודדים שהתקיימו בכל אולימפיאדה בה היו תחרויות על מכשירים בודדים (תחרויות התעמלות ללא תחרויות על מכשירים בודדים התקיימו ב-1900, ב-1908, ב-1912 וב-1920).

## פורמט התחרות
8 המתעמלים המובילים בשלב המוקדמות (עם מגבלה של 2 מתעמלים למדינה) התקדמו לשלב הגמר.

## לוח זמנים
תחרות הקפיצות התרחשה לאורך יומיים: שלב המוקדמות (עבור כל תחרויות ההתעמלות לגברים) התרחש ב-27 ביולי, ושלב הגמר התרחש ב-5 באוגוסט.

## תוצאות
### מוקדמות

**עתודה**
העתודה לגמר תרגיל הקרקע היו:
# 
# 22px|קישור=בריטניה במשחקים האולימפיים ג'ו פרייזר 
# 

### גמר

המתעמלים שינוסוקה אוקה ואנחל ברחס סיימו את התחרות עם תוצאה זהה. המנצח נקבע באמצעות שובר שוויון: ציון הביצוע של אוקה היה גבוה מציון הביצוע של ברחס, לכן אוקה זכה במדליית הזהב. המתעמלים טאנג צ'יה-האנג וג'אנג בוהנג גם הם סיימו את התחרות עם תוצאה זהה, אך ציון הביצוע שלהם היה זהה, ושניהם מוקמו במקום השלישי וקיבלו את מדליית הארד.

## ראו גם
* התעמלות באולימפיאדת פריז (2024)
* התעמלות במשחקים האולימפיים
* התעמלות מכשירים במשחקים האולימפיים

## הערות שוליים

קטגוריה:התעמלות באולימפיאדת פריז (2024)
קטגוריה:ענפי ספורט באולימפיאדת פריז (2024)
2024 סוס סמוכות
דז'ה דיארפאש

**דז'ה דיארפאש** (במקור **גוטסמן**, בהונגרית: **Gyárfás Dezső**; צ'קמה, 18 בספטמבר 1882 – בודפשט, 17 בינואר 1921) היה שחקן תיאטרון וקולנוע יהודי-הונגרי, קומיקאי, זמר קופלה (couplet) שהוא סגנון שירים מאופרטות, לא יומרני, פופולרי, שלעיתים קרובות מכיל גם רמזים שמתייחסים לתקופה). הוא היה הענק והחלוץ של הקברט של בודפשט.

## קורות חיים
דז'ה גוטסמן נולד במשפחה יהודית כבנם של יוז'ף גוטסמן (1858–1935) ושל לאסתר פוהן. הוריו היו בעלי פונדקים. הוא סיים את בית הספר היסודי שלו בכפר הולדתו צ'קמה, ואז הפך למתלמד כמדפיס, אלא שהבין מהר שהוא מתעניין בקריירת התיאטרון. ב-1899 נרשם לבית הספר למשחק של תיאטרון הקומדיה של בודפשט, שם גילה אדולף זילברשטיין את כישרונו הגדול ולקח אותו תחת חסותו. בשנת 1904, הוא הפך לחבר בלהקת התיאטרון הקטנה של קורנל סיקלאי, ואחר כך חתם חוזה עם Tarka Szinpad, שם היה **שחקן הקברט ההונגרי הראשון**. בשנת 1916, זכה להצלחה באופרטה "עכביש הפלא" (Csodapók), אך זכה לפופולריות של ממש במועדון המפורסם Budapest Orpheum, שם השיג את הצלחתו הגדולה ביותר. שירי הקופלה והשאנסונים שלו היו ידועים ופופולריים ביותר.

בשנים 1916–1917 הופיע בתיאטרו ארקל, ב-1917 בתיאטרון ההונגרי וב-1918 בתיאטרון קיראי. ב-1918 נבחר לנשיא אגודת השחקנים ההונגרית. ב-1919 שיחק את תפקיד מנלאוס בהצלחה רבה באופרטה הלנה היפה בתיאטרון סקאלה בפארק העירוני של בודפשט. הוא פעל עד מותו בטרם עת באורפאום בודפשט.

דיארפאש נהנה מאהבה גדולה בקרב כל עמיתיו. לפני מותו כתב ספר בנימה אישית בשם "אורפיאום", באחד מפרקי הספר הוא מחפש את מטרת חייו האמיתית ואת מטרת אמנותו בין התיאטרון לבין האורפיאום (מועדון לילה). הוא הופיע גם בסרטים האילמים של ענקי הבמאים היהודים-הונגרים מייקל קורטיז (במקור מנו קמינר) ושל סר אלכסנדר קורדה (במקור שאנדור לאסלו קלנר). מותו נגרם מהתקף לב.

אשתו הייתה אמנית הקברט בלנקה דרי, שלימים נישאה ליצרן הלחם בעל המאפיות ינה מארקוש.

## תפקידי הבמה החשובים יותר (חלקי)
* תמאס הופמן (אנדור גאבור : Dollarpapa)
* אוטו קוסטיקס (שאנדור ברודי : המאהב)
* פאל טורוק (פרנץ להאר : Pacsirta)

## תפקידיו הקולנועיים (חלקי)
* אדוני הדוקטור (1916) – המנהל
* הבן של אף אחד (1917) - סקסנהאואר, המיליונר
* הריסון ובריסון (1917) - ביל
* פאון (1918) - פאון הזקן
* הריסון ובריסון השני (1918) - ביל
* לא החוצה ולא פנימה (1919) - רובי ריקר, פורץ
* מרי אן (1919) - ג'ים

## ספרו
* אולם מוזיקה. חייו של שחקן; דפוס תרבות, בודפשט, 1920

## לקריאה נוספת
* Magyar színházművészeti lexikon
* Magyar színművészeti lexikon (1929-1931, szerk. Schöpflin Aladár)
* Színészkönyvtár

## קישורים חיצוניים

## הערות שוליים

קטגוריה:שחקני תיאטרון יהודים הונגרים
קטגוריה:שחקני קולנוע וטלוויזיה הונגרים
קטגוריה:קומיקאים יהודים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידי 1882
קטגוריה:נפטרים ב-1921
פירמידות (שיר)

"**פירמידות**" הוא סינגל שהוקלט על ידי הזמרת הישראלית קורין אלאל. את השיר הוציאה לאור בינואר 1997 חברת התקליטים NMC יונייטד אנטרטיינמנט, כסינגל השני מתוך אלבומה השישי, "כשזה עמוק".

## על השיר
"פירמידות" נכתב והולחן על ידי מאיר גולדברג ואלאל בהתאמה. על הפקתו המוזיקלית היה אחראי ערן צור. השיר עוסק בכאב עמוק ומתמשך, שמתואר באמצעות הדימוי של "פירמידות של כאב". פירמידות אלו קרובות ללב הדוברת, דבר המרמז על כך שהכאב הוא אישי ואינטימי. בד בבד הן רחוקות מהחלום האידיאלי של הדמות המרכזית, מה שמדגיש את הנתק בין רצונה לשאוף גבוה למציאות הכואבת. כאשר הפירמידות "מרימות את ראשיהן", הן מתקרבות לעננים – סמל לרגשות המתקרבים לבכי על החסכים בחייה של הדוברת.

הבית השני של השיר מעמיק את התחושה של הכאב, כאשר "השער נעול" ו"הסהר אכול" משדרים תחושת סופיות וייאוש. הדוברת מכירה היטב את הכאב, שמתואר כלובש צורות משתנות, במיוחד כאשר הרקיע מתערבב בצבעיו. העיניים הבוערות משדרות את הכעס הפנימי והדמעות הרבות שזלגו בעקבות הקשיים. השיר כולו מצייר תמונה של סבל מתמשך עם תחושת מחסום ואובדן שאינן ניתנות להתגברות.

ל"פירמידות" לא הופקה עטיפה. זהו אחד הסינגלים היחידים של אלאל ללא עטיפה.

## הצלחה מסחרית
ב-12 בינואר 1997 הוצג "פירמידות" כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה-12. ב-9 בפברואר עלה למקום השני – המיקום הגבוה ביותר אליו הגיע. לבסוף, ב-9 במרץ יצא מהדירוג השבועי לאחר שבעה שבועות צעידה רצופה.

## מיקומי שיא

## הערות שוליים

קטגוריה:שירי קורין אלאל
קטגוריה:שירים בעברית
קטגוריה:שירים שנכתבו על ידי מאיר גולדברג
קטגוריה:שירים שהולחנו על ידי קורין אלאל
קטגוריה:שירים שהופקו על ידי ערן צור
קטגוריה:סינגלים בהוצאת NMC יונייטד אנטרטיינמנט
מסעדת 206

**מסעדת 206** היא מסעדה ים-תיכונית הנמצאת בדרך משה סנה בצפון-מזרח תל אביב. ידועה בעיקר כ"מסעדת הבית" של מועדון הכדורסל מכבי תל אביב. ובשנות פעילויות הארוכות שלה.

## היסטוריה
המסעדה נפתחה בשנת 1984 כשלוחה של מסעדת "מי ומי", על ידי אברהם מלצמן ששימש כמנהל קבוצת מכבי תל אביב בכדורסל. מיקומה ברחוב דיזנגוף 206 בפינה של רחוב ארלוזורוב הוא גם מקור שמה.  בהמשך נפכה לרשת נפרדת וב-1987 נפתח סניף נוסף, ובהמשך היחידי של המסעדה ברחוב משה סנה. לאחר שהסניף בדיזנגוף נסגר במהלך שנות התשעים. ב-1995 נפתחה מסעדת דגים תחת השם 206 על ידי דודי פורז, בצמוד לסניף בצפון תל אביב.

מסעדת הבשר אירחה עם השנים ידוענים רבים כולל אמנים בינלאומיים, הבולט שבהם הוא ג'ורג' ווקר בוש שביקר במסעדה בביקור בישראל כמושל טקסס. היא ידועה גם בכך שבניגוד למקובל בתעשיית המסעדנות בישראל, עובדים בה בעיקר מלצרים ותיקים ומבוגרים עם ניסיון שזאת עבודתם הקבועה, ולא צעירים שזאת בשבילם עבודה זמנית כפי שקורה ברוב המסעדות בישראל.

המנות איתם המסעדה מזוהה הן מנות מהמטבח הים תיכוני-ערבי: בין מנות הדגל שלה ניתן למנות מנות של חומוס, כבד קצוץ, פטריות מבושלות, כרובית ממולאת, סלט ירקות ישראלי, סטייק אנטריקוט, צלע חזיר, קבבים וקרם בוואריה.

המסעדה נתבעה על ידי תושבים הגרים בסמוך למסעדה על המפגעים הסביבתיים שיש בפעילותה. שהגיעה עד לבית המשפט המחוזי בתל אביב.

לאורך השנים הוא מוכר כמקום בו נערכות חגיגות האליפות של מכבי תל אביב בכדורסל, ולעיתים גם של מכבי תל אביב בכדורגל.

## הערות שוליים

קטגוריה:תל אביב-יפו: בתי קפה ומסעדות
יום יפה בשכונה

"**יום יפה בשכונה**" (באנגלית: ***A Beautiful Day in the Neighborhood***) הוא סרט דרמה ביוגרפי אמריקאי משנת 2019 על מגיש הטלוויזיה פרד רוג'רס. הסרט בוים על ידי מריאל הלר על בסיס תסריט מאת מיכה פיצרמן-בלו ונואה הרפסטר, בהשראת המאמר במגזין אסקווייר משנת 1998 "האם אתה יכול לומר ... גיבור?" מאת טום ג'ונוד. בסרט מככבים טום הנקס, בתפקיד פרד רוג'רס, המנחה האהוב של תוכנית הטלוויזיה לילדים "השכונה של מר רוג'רס", ומת'יו רייס בתפקיד העיתונאי לויד פוגל.

הקרנת הבכורה של הסרט התקיימה בפסטיבל הסרטים הבין-לאומי בטורונטו ב-7 בספטמבר 2019, והוא יצא לאקרנים בארצות הברית ב-22 בנובמבר 2019. הסרט גרף 68 מיליון דולרים ברחבי העולם. הסרט נבחר על ידי מגזין טיים כאחד מעשרת הסרטים הטובים של שנת 2019. על הופעתו בסרט, הנקס היה מועמד לפרס אוסקר בקטגוריית שחקן המשנה הטוב ביותר, וכמו גם בפרס גלובוס הזהב, פרס פרס איגוד מבקרי הקולנוע האמריקאי בקטגוריית שחקן המשנה הטוב ביותר, פרסי גילדת שחקני המסך ופרס באפט"א לשחקן הטוב ביותר בתפקיד משנה.

## תקציר העלילה
עלילת הסרט מתרחשת ב-1998, ומתמקדת בעיתונאי הציני לויד פוגל אשר נדרש לכתוב כתבה על פרד רוג'רס, המנחה האהוב של תוכנית הילדים "השכונה של מר רוג'רס". לויד, לגיליון "גיבורים" של המגזין אסקווייר. לויד, אשר נודע בשל סגנון הכתיבה הציני שלו, מטיל ספק לגבי הפרסונה של רוג'רס ובשל כך נרתע בתחילה מהמשימה.

חייו האישיים של לויד סוערים, במיוחד בשל מערכת היחסים המנוכרת שלו עם אביו, ג'רי, שנטש את אמו של לויד, לילה, לאחר שהיא חלתה בסרטן וגססה. הכעס והטראומה של לויד חוזרים אליו לאחר שהוא לוקח חלק בחתונה של אחותו לוריין, והדבר מוביל לעימות אלים עם ג'רי. הצלקות הפיזיות והרגשיות מהמפגש הזה מתרחשות לקראת המפגש שלו עם רוג'רס.

כאשר לויד מראיין את רוג'רס, הוא מופתע מהאדיבות, הסבלנות והחוכמה האמיתית של רוג'רס, במיוחד כאשר רוג'רס מגלה עניין בפצעים הגלויים של לויד ובפצעים הרגשיים העמוקים יותר שיש לו. בזכות האינטראקציות ביניהם, פוגל מתעמת עם העבר של עצמו, ובמיוחד מערכת היחסים הבעייתית שלו עם אביו המנוכר.

## צוות השחקנים
* מת'יו ריס בתפקיד לויד פוגל - עיתונאי ציני שנדרש לכתוב כתבה על פרד רוג'רס עבור המגזין אסקווייר. דמותו הבדיונית של לויד מבוססת באופן רופף על העיתונאי טום ג'ונוד, אשר ראיין את רוג'רס עבור כתבה למגזין אסקווייר.
* טום הנקס בתפקיד פרד רוג'רס - היוצר והמנחה של תוכנית הילדים "השכונה של מר רוג'רס". על מנת להתכונן לתפקיד, הנקס ביקר בארכיון פרד רוג'רס שבמרכז פרד רוג'רס אשר בפנסילבניה וכמו גם צפה בסרט הדוקומנטרי "Won't You Be My Neighbor?", משנת 2018. בפסטיבל הסרטים הבינלאומי של טורונטו לשנת 2019 הנקס ציין גם שהוא צפה ב"מאות שעות" של צילומי הסדרה "השכונה של מר רוג'רס" וצילומים ממאחורי הקלעים של התוכנית על מנת להיכנס לדמות.
* סוזן קלצ'י ווטסון בתפקיד אנדריאה פוגל - עורכת דין, אשתו של לויד, ומעריצה של התוכנית "השכונה של מר רוג'רס".
* כריס קופר בתפקיד ג'רי פוגל - אביו המנוכר של לויד אשר בגד באשתו הגוססת ונטש את לויד ולוריין בילדותם.
* מריאן פלנקט בתפקיד ג'ואן רוג'רס - אשתו של פרד. פלנקט נפגשה עם ג'ואן רוג'רס כאשר היא התכוננה לתפקיד.
* אנריקו קולנטוני בתפקיד ביל איסלר - הנשיא והמנכ"ל של "Family Communications".
* וונדי מק'קנה בתפקיד דורותי פוגל - אשתו השנייה של ג'רי.
* תמי בלנשרד בתפקיד לוריין פוגל - אחותו של לויד ואשתו של טוד.
* נואה הרפסטר בתפקיד טוד - בעלה של לוריין וגיסו של לויד.
* קריסטין לאטי בתפקיד אלן - העורכת של לויד.

## קישורים חיצוניים

* 

## הערות שוליים

קטגוריה:סרטי טריסטאר
קטגוריה:ניו יורק בקולנוע
קטגוריה:סרטי 2019
Deutschland (שיר של רמשטיין)

**"Deutschland"** (בעברית: "**[[גרמניה]]**") הוא שיר של להקת הרוק הגרמנית "רשמטיין" שיצא כסינגל מוביל מתוך האלבום השביעי של הלהקה שנקרא "רמשטיין". השיר הוא השיר החדש הראשון של הלהקה מאז "Mein Land" שיצא בשנת 2011. השיר הגיע למקום הראשון במצעדים בגרמניה, הונגריה ושווייץ.

את יציאת השיר ליווה וידאו קליפ באורך 9:22 דקות בבימויו של ספקטר ברלין.

## וידאו קליפ
הסרטון, בבימויו של ספקטר ברלין, מתאר אירועים שונים מלמעלה מ-2,000 שנות היסטוריה גרמנית: קרב יער טויטובורג, ימי הביניים, ציד המכשפות, מהפכת נובמבר, שנות העשרים הזהובות, שרפת ספרים בגרמניה הנאצית, אסון הינדנבורג, מלחמת העולם הראשונה והשנייה, השואה, רפובליקת ויימאר, סיעת הצבא האדום, והחלוקת לגרמניה המערבית וגרמניה המזרחית; הסרטון כולל גם סצנות מדע בדיוני המתרחשות בחלל החיצון, קניבליזם, ושוד בנק. השחקנית הגרמנייה השחורה רובי קוממי מופיעה בסרטון כדמותו של גרמאניה. השיר משתמש פעמיים בשורה "Deutschland, Deutschland über allen" ("גרמניה, גרמניה מעל כולם") כהתייחסות ל"Deutschland, Deutschland über alles" ("גרמניה, גרמניה מעל הכל") מהמנון גרמניה.

באחת הסצנות בסרטון נראים חברי הלהקה במדי אסירים במחנה ריכוז עם חבלי תלייה סביב צווארם כשטלאי צהוב על חולצתם. הסצנה עוררה תגובות בגרמניה ובישראל נגד השימוש בשואה.

## מצעדים ומכירות

## קישורים חיצוניים

* 

## הערות שוליים

קטגוריה:שירים בגרמנית
קטגוריה:שירים על גרמניה
קטגוריה:וידאו קליפים מעוררי מחלוקות
קטגוריה:מוזיקה אנטי-פשיסטית
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון בשווייץ
קטגוריה:סינגלים בהוצאת יוניברסל מיוזיק גרופ
נטליה סץ

**נטליה סץ** (ברוסית: **Наталия Ильинична Сац**; 27 באוגוסט 1903 - 18 בדצמבר 1993) הייתה במאית תיאטרון וסופרת סובייטית יהודיה. בשנת 1975 היא קיבלה תואר אמן העם של ברית המועצות.  

## קורות חיים
נטליה סץ נולדה בשנת 1903 באירקוטסק למשפחה יהודית. אביה היה מלחין ומנצח יליד צרנוביל. בשנת 1906 המשפחה עברה למוסקבה והוא מונה למנהל מוזיקלי של התיאטרון האמנותי של מוסקבה. נטליה למדה בגימנסיה פרטית ושיחקה בתיאטרון של חובבים. בשנת 1917 היא סיימה לימודי מוזיקה.

בשנת 1918 ביוזמתה הוקם תיאטרון לילדים, בהמשך היא הייתה מנהלת אמנותית שלו ומנהלת החל משנת 1921. בשנת 1936 ביוזמתה נכתבה יצירה לילדים של סרגיי פרוקופייב "פטר והזאב".

בנובמבר 1937 בעלה השלישי ישראל וייצר שכיהן כשר למסחר הפנים נעצר והוצא להורג על פעילות נגד השלטון. נטליה סץ נשפטה ל-5 שנות מחנות גולאג. היא שוחררה בשנת 1942 ללא אישור לחזור למוסקבה. סץ נסעה לאלמטי בה חזרה לפעילות בתחום התיאטרון. בשנת 1945 היא הקימה תיאטרון לילדים שקיים גם כיום ונקרא על שמה.

בשנות ה-50 של המאה ה-20 סץ סיימה לימודי תיאטרון באקדמיה הרוסית לאמנויות התיאטרון. לאחר ששמה של בעלה טוהר מכל אשמה היא חזרה למוסקבה.

בשנת 1964 סץ הקימה במוסקבה תיאטרון מוזיקלי לילדים שכיום נקרא על שמה. תיאטרון זה הופיע ברחבי ברית המועצות, במדינות אירופה ואמריקה.

בשנת 1981 סץ החלה ללמד באקדמיה בה למדה ובשנת 1984 מונתה לפרופסור. היא סיימה עבודת תואר שלישי בחקר תיאטרון.

סץ כתבה מספר ספרים, מחזות ולברית לבלטים ואופרות לילדים.

סץ הייתה נשואה 3 פעמים, בשנת 1946 נולד לה בן מחוץ לנישואים. בנוסף לכך היו לה ילדים מבעלה הראשון והשני.

על פעילותה בתחום התיאטרון לסץ הוענק תואר אמן העם של ברית המועצות (1975), פרס ברית המועצות (1972), פרס לנין (1982, עיטור לנין (1983) ועיטורים נוספים. בשנת 1975 הוענק לה תואר אמן העם של ברית המועצות.

סץ נפטרה בשנת 1993 במוסקבה ונטמנה בבית העלמין נובודוויצ'יה. לחלקה זו הועברו קברים על הוריה, אחותה ודודתה.

## ראו גם

* אורנה פורת

## קישורים חיצוניים

* ביוגרפיה 
* ביוגרפיה 
* 

קטגוריה:במאי תיאטרון יהודים
קטגוריה:במאי תיאטרון רוסים
קטגוריה:מורות למשחק
קטגוריה:מחזאים יהודים
קטגוריה:מחזאים סובייטים
קטגוריה:לבריתנים
קטגוריה:יהודים מעוטרי גיבור העמל הסוציאליסטי
קטגוריה:מעוטרי עיטור לנין
קטגוריה:מעוטרי עיטור מהפכת אוקטובר
קטגוריה:מעוטרי עיטור הדגל האדום של העמל
קטגוריה:מעוטרי עיטור הידידות בין העמים
קטגוריה:מורשעים בעבירות על רקע אידאולוגי בברית המועצות
קטגוריה:יהודים זוכי פרס לנין
קטגוריה:אמני העם של ברית המועצות
קטגוריה:אישים הקבורים בבית העלמין נובודוויצ'יה
קטגוריה:ילידות 1903
קטגוריה:סובייטים שנולדו ב-1903
קטגוריה:נפטרות ב-1993
קטגוריה:נפטרים ב-1993
הבחירות הפרלמנטריות בסוריה (2024)

**הבחירות הפרלמנטריות נערכו ב[[סוריה]]** ב-15 ביולי 2024. התאריך נקבע בצו שהוציא נשיא סוריה בשאר אל-אסד ב-11 במאי 2024. בבחירות אלו נבחרו כ-250 חברי מועצת העם. הבחירות לפרלמנט בסוריה מתקיימות כל ארבע שנים, כשהבחירות האחרונות התקיימו ב-2020.

## רקע
מועצת העם משמשת מעט יותר מחותמת גומי עבור מפלגת הבעת' השלטת מאז עלתה לשלטון בהפיכת הבעת' ב-1963. שני שלישים מהמושבים במועצה שמורים לבני הבעת' ולבעלי בריתם בחזית הפרוגרסיבית הלאומית.

בין הנושאים המשמעותיים שהיו ברקע הבחירות היו הטיפול הכושל לכאורה של הממשלה במגפת הקורונה, ושחיקת מערכת הבריאות במדינה. בנוסף על כך, הלירה הסורית הגיעה לשפל חדש מול הדולר האמריקאי, מה שהביא לאינפלציה של מזון ודלק. הממשלה גם ביטלה את הסובסידיות תוך הכפלת השכר במגזר הציבורי והפנסיה. אסד החליט להתמקד בכך שהפרלמנט ישמש ל"דיאלוג לאומי" לפתרון סוגיות פנים, ובתיקון היחסים עם טורקיה על מנת שהאחרונה תיסוג מהשטחים הכבושים בצפון סוריה.

## מערכת בחירות
250 המושבים נבחרים באמצעות טופס כללי ברשימות שונות ב-15 אזורי בחירה. כל רשימה מורכבת ממינימום של שני שלישים ממועמדי מפלגת הבעת' ומחצית מנציגי הפועלים והאיכרים.

הגשות מועמדים התקבלו בין ה-20 ל-26 במאי. ב-29 במאי הודיעה הוועדה השיפוטית העליונה לבחירות כי 11,897 אנשים הגישו מועמדות, מתוכם 9,194 מועמדויות אושרו. המועמדים הורשו להתמודד על מושבים באזורים שבשליטת המורדים, אם כי רק מצביעים המתגוררים באזורים שבשליטת הממשלה הורשו להצביע בפועל. בסופו של דבר התמודדו כ-1,516 איש ב-8,151 קלפיות לבחירות.

בפועל ההצבעה לא נערכה בצפון מערב סוריה הכבושה על ידי המורדים, לצד כורדיסטן הסורית. בנוסף על כך, סורים שמחוץ למדינה לא הורשו להשתתף בבחירות.

## תקריות
כמה קלפיות הותקפו על ידי מפגינים שהרסו גם קלפיות תוך קריאת סיסמאות נגד אסד במחוז א-סווידא. מפגין אחד נפצע לאחר שנורה על ידי כוחות הביטחון. הבחירות במחוזות חלב, לטקיה, חמה ודרעא בוטלו והתבצעו בשנית עקב הפרות לכאורה של טוהר הבחירות.

## תוצאות
התוצאות פורסמו ב-18 ביולי, כאשר אחוז ההצבעה הארצי עמד על כ-38.16%. בסך הכל השתתפו 7,326,844 מצביעים מתוך 19,200,325 בעלי זכות הצבעה.

החזית הפרוגרסיבית הלאומית קיבלה כ-185 מושבים (מתוכם כ-169 נציגים מטעם מפלגת הבעת' ו-3 נציגים מטעם המפלגה הסורית הסוציאלית-לאומית). 65 הציגים הנוספים הם עצמאיים.

קבוצות אופוזיציה שבגלות תיארו את הבחירות כ"אבסורדיות", ואמרו שהן מייצגות רק את "הרשות השלטת". המועצה הלאומית הכורדית הצהירה כי היא רואה את הבחירות כבלתי לגיטימיות, ואמרה כי "המשטר הסורי ממשיך להפעיל את סמכותו בכוח באמצעות הבחירות הללו, תוך התעלמות מהחלטות האו"ם שמטרתן לפתור את מלחמת האזרחים והסוגיות הפוליטיות בסוריה".

## קישורים חיצוניים

## הערות שוליים

קטגוריה:בחירות 2024
קטגוריה:סוריה: בחירות
קטגוריה:2024 בסוריה
פלאשבק: זיכרון גורלי

**פלאשבק: זיכרון גורלי** (באנגלית: **Flashback: The Quest for Identity**) הוא משחק פלטפורמה צרפתי משנת 1992 שפותח על ידי חברת Delphine Software.

המשחק פותח על ידי מפתח המשחקים הצרפתי פול קויסט, בהשראת מגוון מקורות, כולל סרטי מדע בדיוני כמו "בלייד ראנר" ו"זיכרון גורלי".

המשחק יצא במקור רק למחשבי האמיגה ב-1992, אם כי נוצר במקור עבור קונסולות המגה דרייב. גרסת המגה דרייב של המשחק יצא לשווקים בסוף רק במהלך 1993. במהלך 1993 גרסאות של המשחק יצאו גם ל- MS-DOS, ו-סופר נינטנדו. ב-2018 יצאה לשווקים גם מהדורה מחודשת של המשחק עם גרפיקה משופרת בשם " Flashback: Remastered Edition" - בתחילה המשחק יצא לקונסולת המשחקים נינטנדו סוויץ' ב-7 ביוני 2018 ובהמשך הוא יצא גם לקונסולת המשחקים פלייסטיישן 4 ב-20 בנובמבר 2018 ול-Microsoft Windows ב-29 בנובמבר 2018.

המשחק זכה להצלחה מסחרית ונחשב למשחק הווידאו הצרפתי הנמכר ביותר בכל הזמנים. בעקבות ההצלחה נוצר לו משחק ההמשך "Fade to Black" אשר יצא לשווקים ב-1995.

## תקציר העלילה
עלילת המשחק מתרחשת בשנת 2142 ומתמקדת בהרפתקאותיו של המדען קונארד ב. הארט אשר מתעורר על גבי הירח המיושב טיטאן של כוכב הלכת שבתאי, ללא שום זיכרון כיצד הגיע לשם. בהמשך הוא מגלה שחייזרים מתכננים להשמיד את כדור הארץ, וכי אותם החייזרים אחראים לכך שהוא סובל מאמנזיה, ושהם היו אלו שהעבירו אותו לכוכב הלכת טיטאן בתקווה שהוא לא יברח משם.

## משחקיות
המשחק הוא משחק פלטפורמה עם משחקיות אשר דומה לזו של המשחק "הנסיך הפרסי" מ-1989, והמשחק "עולם אחר" שפותח גם על ידי חברת של Delphine Software ויצא ב-1991. השחקן חייב להוביל את הארט דרך מספר רב של מסכים רבים שאינם גוללים. הארט מצויד באקדח לייזר עם תחמושת בלתי מוגבלת שבאמצעותו הוא יכול לירות בחייזרים ואובייקטים אחרים. כמעט כל המסכים במשחק כוללים פלטפורמות - מה שמחייב את דמות השחקן לקפוץ, להיתפס על פלטפורמות, לטפס, ולהשתמש במעליות.

קונארד נושא גם מגן כוח המאפשר לספוג מספר מסוים של יריות לפני שחייבים לטעון אותו מחדש, ושדה כוח נייד בו ניתן להשתמש ללא הגבלה אשר מהווה מחסום זמני לירי מצד האויבים.

בשלב מאוחר יותר במשחק ניתן גם להשתמש במכשיר טלפורטציה באמצעותו ניתן להגיע לאזורים שונים במשחק.
250px|ממוזער|ימין|צילום מסך מהמשחק

## קישורים חיצוניים

* 

## הערות שוליים

קטגוריה:משחקי וידאו שפותחו בצרפת
קטגוריה:משחקי סופר נינטנדו
קטגוריה:משחקי נינטנדו סוויץ'
קטגוריה:משחקי DOS
קטגוריה:משחקי פעולה-הרפתקאות
קטגוריה:משחקי וידאו משנת 1992
קטגוריה:משחקי iOS
איסידור זק

**איסידור זק** (ברוסית: **Исидор Аркадьевич Зак**; 14 בפברואר 1909 – 16 באוגוסט 1998) היה מנצח ומורה למוזיקה סובייטי-רוסי ממוצא יהודי. בשנת 1976 הוא קיבל תואר אמן העם של ברית המועצות.

## קורות חיים
איסידור זק נולד בשנת 1909 באודסה (אז בתחומי האימפריה הרוסית כיום באוקראינה) למשפחה יהודית. הוא למד מוזיקה מגיל חמש. בשנת 1925 הוא סיים לימודים באקדמיה למוזיקה באודסה ובשנת 1928 סיים לימודים במחלקה למנצחים בקונסרבטוריון של לנינגרד.

בשנים 1928–1937 זק היה מנצח במספר תיאטראות לאופרה של ברית המועצות. בשנים 1945–1949 הוא היה מנצח ראשי של תיאטרון האופרה והבלט של נובוסיבירסק. בהמשך הוא היה באותו לתפקיד בלבוב, חרקוב ואלמטי. בשנת 1955 הוא הגיע לצ'ליאבינסק והיה בין מקימי תיאטרון אופרה בעיר. הוא עבד בעיר עד לשנת 1968.

בשנת 1968 זק חזר לנובוסיבירסק ומונה בפעם השנייה למנצח ראשי של התיאטרון. הוא עבד בו עד לשנת 1992.

בשנת 1968 זק החל ללמד בקונסרבטוריון של נובוסיבירסק ובשנת 1992 מונה לפרופסור.

על פעילותו בתחום הניצוח זק קיבל עיטור לנין (1967), פרס ברית המועצות (1948) ועיטורים נוספים. בשנת 1976 הוא קיבל תואר אמן העם של ברית המועצות.

זק שלט בצרפתית והיה חובב תרבות צרפתית. בשנת 1981 הוא נבחר לחבר באקדמיה לאמנויות היפות הצרפתית.

זק נפטר בשנת 1998 בנובוסיבירסק ונטמן בבית העלמין בעיר.

## קישורים חיצוניים

* ביוגרפיה 
* 

קטגוריה:מנצחים יהודים רוסים
קטגוריה:מורים למוזיקה ברוסיה
קטגוריה:מורים למוזיקה יהודים
קטגוריה:מעוטרי עיטור לנין
קטגוריה:בוגרי הקונסרבטוריון של סנקט פטרבורג
קטגוריה:יהודים סובייטים
קטגוריה:אמני העם של ברית המועצות
קטגוריה:סובייטים שנולדו ב-1909
קטגוריה:נפטרים ב-1998
ספורט נכים בישראל

**[[ספורט נכים]] ב[[ישראל]]** הוא ספורט המבוצע על ידי אנשים בעלי מוגבלויות בישראל.

ארבעה גופים עיקריים עוסקים בקידומו של ספורט נכים בישראל:
* **[[ארגון נכי צה"ל]]** - מרכזי בית הלוחם מופעלים על ידו.
* **[[איל"ן]]**, ארגון ישראלי לילדים נכים, מסייע לנכים באמצעות מגוון פעילויות ספורטיביות ייעודיות, פיזיותרפיה ופעילויות חברתיות במוקדיו השונים. מרכז הספורט לנכים ברמת גן הוקם על ידו בשנות השישים.
* **[[עמותת אתגרים]]**, עמותת ספורט אתגרי לנכים, מסייעת לשילובם בחברה של נכים, באמצעות פעילות ספורטיבית מגוונת הכוללת שיט, סקי, צלילה, גלישה ואופניים.
* **[[ההתאחדות הישראלית לספורט נכים]]** - הוקמה ב-1985 ואמונה על ניהולם של כ-20 ענפי ספורט פאראלימפים.

בארץ פועלות כמה מקבוצות ספורט נכים מן הטובות בעולם, ביניהן ספיבק, איל"ן קריית חיים, "אתגרים" ובית הלוחם חיפה. מועדונים אלו מצטיינים בייחוד בענף השחייה, בו זוכים שחיינים נכים ישראלים במדליות זהב במשחקים הפאראלימפיים. תקופת השיא של ספורט הנכים בישראל הגיעה בעקבות שיקום הפצועים הרבים ממלחמת יום הכיפורים.

## ישראל במשחקים הפאראלימפיים

ישראל משתתפת במשחקי הקיץ הפאראלימפיים מראשיתם במשחקים הפאראלימפיים רומא (1960), והשתתפה לראשונה במשחקי החורף במשחקים הפאראלימפיים בייג'ינג (2022). ישראל אף אירחה את המשחקים הפאראלימפיים תל אביב (1968). הוועד הפאראלימפי בישראל וההתאחדות הישראלית לספורט נכים מרכזים 19 ענפי ספורט בהם פעילים ספורטאים רבים. נכון ל-2016, ישראל מדורגת במקום 13 בעולם במספר המדליות במשחקים הפאראלימפיים עם 375 מדליות בסך הכל, מהן 123 מדליות זהב, 123 מדליות כסף ו-129 מדליות ארד. ציפי רובין היא הספורטאית הפאראלימפית המעוטרת ביותר בישראל עם 30 מדליות פאראלימפיות בארבעה ענפי ספורט שונים, מהן 15 זהב, 8 כסף ו-7 ארד. משנות ה-90 של המאה ה-20 חלה ירידה משמעותית בהישגיהם של הספורטאים הנכים מישראל.

הגוף האחראי על הנושא הוא הוועד הפאראלימפי הישראלי שנוסד ב-1989, לאחר הענקת האמנה הפאראלימפית הבין-לאומי להתאחדות הישראלית לספורט נכים. שני הגופים עובדים במשותף.

## ספיישל אולימפיקס
ישראל הצטרפה לארגון הספיישל אולימפיקס בשנות ה-70 לארגון תחת דגל אקים. בתחילה ישראל התחרתה בעיקר בענפי השחייה, כדורגל וכדורסל. ב-1987 נוסד ארגון מתנדבים בישראל לניהול הפעילות בישראל. הארגון פורק ב-2017 והוקם מחדש בשנה שלאחר מכן. ב-2023 הארגון הוכר במייצג את כלל הספורטאים עם לקות קוגניטיבית.

## ראו גם
* ספורט נכים
* ספורט בישראל
* ישראל במשחקים הפאראלימפיים

## הערות שוליים

*
בית הקברות היהודי בלה פאס

**בית הקברות היהודי של לה פאס** (בספרדית: **Israelite Cemeterrio de La Paz**) הוא בית קברות יהודי הממוקם בעיירה  שבמחוז קנלונס מצפון מערב לבירה מונטווידאו שבאורוגוואי.

## היסטוריה
בית הקברות נוסד ב-28 בנובמבר 1917, על ידי "חברה קדישא אשכנזית" באורוגוואי, והוא בית הקברות היהודי היחידי במדינה.

יש בו חלקות נפרדות ליהודים ממוצא שונה: מוצא ספרדי, מוצא גרמני, מוצא הונגרי, ועוד. סמוך לכניסה נמצא "כיכר הרמב"ם" על שמו של מרדכי אנילביץ', מנהיג מרד גטו ורשה במלחמת העולם השנייה.

ממוזער|קברו של שושני בלה פאס, אורוגוואי
אחד מהקברים המפורסמים בבית הקברות, הוא קברו של מר שושני, שרבים עולים לקברו.

בשנת 2014 פעלו בקהילה המקומית ליישם במקום שימוש בקודי QR לקברים, על מנת לאפשר גישה מרחוק לתמונות של בית הקברות ולדעת את המיקום המדויק של כל קבר באמצעות אתרי אינטרנט. זהו בית הקברות הראשון בעולם שהציג את החידוש הזה.

## ראו גם
יהדות אורוגוואי

## קישורים חיצוניים

* לחיפוש קבר בבית הקברות

## הערות שוליים

אורוגוואי
קטגוריה:יהדות אורוגוואי
לה פאס
לה פאס
קרוב אלי

**קרוב אלי** הוא סרט ישראלי משנת 2024 בבימויה של תום נשר. הסרט זכה בפרסי אופיר לשנת 2024 בקטגוריות "הסרט הטוב ביותר", "הבימוי הטוב ביותר", "השחקנית הטובה ביותר" ו"העריכה הטובה ביותר".

## יצירת הסרט
נשר כתבה את התסריט לסרט, שנקרא תחילה "סוף סוף" ומבוסס על סיפורה האישי.
היא הייתה היוצרת הצעירה ביותר שקיבלה מימון מקרן ממשלתית להפקת סרט.
בספטמבר 2018 נהרג אחיה של תום, ארי, בתאונת פגע וברח על ידי הכדורגלן יצחק אספה. זמן קצר לאחר יום הולדתו ה-17. היות שאביהם הוא במאי הקולנוע אבי נשר, סיפור דריסתו הגיעה להד ציבורי נרחב. 

"התרגעות" היה השיר שהתנגן בהלווייתו של ארי נשר, והשיר בביצוע אודיה היה שיר הנושא של הסרט.

הסרט צולם ביוני 2023.

## עלילה
עלילת הסרט מציגה את עדן (ליה אללוף) ואחיה הצעיר נתי (עידו טאקו), שני אחים שהם ילדים להורים (נטע גרטי ויעקב זדה דניאל) שהתגרשו כאשר האב לאחר הגירושים הוא מסעדן שחי בהולנד. 

הסרט מתחיל בכך שנתי מובא למסיבה בחוף הים שם הוא מבלה עם אחותו ליה. לאחריה נתי נהרג בתאונת דרכים, במהלך ההלוויה היא מגלה את אהבתו של נתי לנערה בשם מאיה (דריה רוזן). 

הסרט עוסק באובדן התמימות ובתהליך ההתבגרות שעוברות הדמויות בו ומציג את הניגודים בין עדן, צעירה פרועה ומשולחת רסן המבלה במסיבות למאיה, התמימה והמופנמת ואף חרדתית.
במהלך הסרט מנהלת עדן רומן עם גבר נשוי אותו מגלם שלומי שבן.

## הדמויות
בסרט מככבות בתפקידים הראשיים ליה אללוף (בתפקיד עדן) ודריה רוזן (בתפקיד מאיה), ולצידן עידו טאקו (בתפקיד נתי), נטע גרטי בתפקיד אמם של נתי ועדן, יעקב זדה-דניאל ואופק פסח.

## קבלה ציבורית
הסרט היה מועמד ב-12 קטגוריות בפרסי אופיר לשנת 2024, וזכה בקטגוריות הסרט הטוב ביותר, השחקנית הראשית הבימוי והעריכה.

ביולי 2024 זכה הסרט בפרס סרט הביכורים הטוב ביותר בפסטיבל הקולנוע ירושלים.

הסרט זכה בפרס בפסטיבל טרייבקה בניו יורק במסגרת קטגוריית ה-Viewpoints, המיועדת לסרטים המציגים "קולות נועזים ויוצאי דופן" בזירת הקולנוע העצמאי.

## קישורים חיצוניים

* 
*
*
*
*
## הערות שוליים

קטגוריה:סרטי דרמה ישראליים
קטגוריה:סרטי להט"ב ישראליים
קטגוריה:סרטים ישראליים משנת 2024
קטגוריה:סרטים בעברית
קטגוריה:זוכי פרס אופיר: סרטים
קטגוריה:סרטי דרמה איטלקיים
קטגוריה:סרטים על מוות
קטגוריה:תל אביב-יפו בקולנוע
קריסטן מיחאל

**קריסטן מיחאל** (באסטונית: **Kristen Michal**; נולד ב-12 ביולי 1975) הוא פוליטיקאי אסטוני המכהן כראש ממשלת אסטוניה מאז 23 ביולי 2024. הוא חבר במפלגת הרפורמה מהמרכז-ימין, וכיהן בעבר כשר המשפטים בשנים 2011–2012, שר הכלכלה והתשתיות בשנים 2015–2016 ושר האקלים בשנים 2023–2024.

## ראשית חייו וחינוך
מיחאל נולד בטאלין, אז ב של ברית המועצות, ב-12 ביולי 1975. הוא למד משפטים באקדמיית נורד בעיר וסיים את לימודיו ב-2009, והמשיך ללימודי תואר שני בבית הספר למשפטים של אוניברסיטת טאלין.

## קריירה פוליטית
מיחאל עבד כיועץ בדרגים שונים עבור מפלגת הרפורמה בשנים 1996–2002. הוא הפך ליועץ של ראש הממשלה סים קאלאס ב-2002, ובין 2002 ל-2003 עמד בראשות מחוז העיר טאלין. בשנת 2003 הוא מונה למזכ"ל מפלגת הרפורמה, תפקיד בו כיהן עד 2011. הוא היה חבר בריגיקוגו, הפרלמנט האסטוני, בשנים 2005–2011 ו-2012–2015.

ב-6 באפריל 2011 מונה מיחאל לשר המשפטים. במאי 2012 הוא עמד במרכז ההאשמות של סילבר מייקאר, חבר הריגיקוגו לשעבר מטעם מפלגת הרפורמה, על כך שהמפלגה קיבלה תרומות ממקורות מפוקפקים במשך שנים. מיחאל וראש הממשלה אנדרוס אנסיפ הכחישו את הטענות, אך נציגים מהארגון למניעת שחיתות של מועצת אירופה ביקרו במדינה ביוני 2012 כדי לחקור את ההאשמות וב-31 ביולי הודיעה הפרקליטות כי מיחאל חשוד בתיק ונחקר בחשד להלבנת הון ומימון מפלגות בלתי חוקי. משרד התובע הלאומי של אסטוניה סגר את התיק ב-15 באוקטובר 2012 מחוסר ראיות, אך הוא התפטר מתפקידו ב-10 בדצמבר 2012 וחזר לכהן כחבר פרלמנט.

בין 9 באפריל 2015 ל-23 בנובמבר 2016 כיהן מיחאל כשר הכלכלה והתשתיות, ובין 14 באפריל 2023 ל-23 ביולי 2024 כיהן כשר האקלים.

ב-29 ביוני 2024 הוכרז מיחאל למועמד מפלגת הרפורמה להחליף את קאיה קאלאס כראש ממשלת אסטוניה לאחר היבחרה לנציגה העליונה לענייני חוץ ומדיניות ביטחון של האיחוד האירופי. הוא נכנס לתפקיד ב-23 ביולי 2024, לאחר ש-14 שריו הושבעו בפני הריגיקוגו.

## חיים אישיים
מיחאל נמצא בזוגיות עם אוולין אוראס, יועצת פוליטית, מאמצע שנות ה-2000, ולהם שלושה ילדים.

## קישורים חיצוניים

## הערות שוליים

קטגוריה:ראשי ממשלת אסטוניה
קטגוריה:פוליטיקאים אסטונים
קטגוריה:אסטונים שנולדו ב-1975
חוק ממשלת ויילס (2006)

**חוק ממשלת ויילס (2006)** (באנגלית: **Government of Wales Act 2006**) הוא חוק של הפרלמנט הבריטי שביצע תיקון לסמכויות האספה הלאומית של ויילס (כיום הפרלמנט הוולשי).

חוק ממשלת ויילס של 2006 הוא החוק המשמעותי השני שנחקק בפרלמנט הבריטי – אחרי החוק של 1998 – בתהליך "הדבולוציה" (האצלת סמכויות), בו מועברות סמכויות שלטוניות ומנהליות מהשלטון הבריטי המרכזי לשלטון הוולשי, זאת בתחומים מוגדרים. בעוד שהחוק של 1998 הביא להקמת האספה הכללית של ויילס, החוק של 2006 הגדיר והרחיב משמעותית את סמכויות האספה והממשלה הוולשית. בין היתר הפריד החוק את ממשלת ויילס מהאסיפה הלאומית ובכך הגדיר את השניים כשתי רשויות נפרדות (כרשות מחוקקת ורשות מבצעת), הגדיר מספר תפקידים בהם יועץ משפטי (Counsel General) ומשרת מגן החותם הוולשי (Welsh Seal) שהוא השר הראשון של ויילס, והעניק לכס הבריטי סמכויות במינוי נבחרים ושרים וולשים.

לאחר משעל העם בשנת 2011 החוק תוקן וסמכויות החקיקה בתחומים שנקבעו הורחבו, כמו כן "האספה הלאומית" הפכה לפרלמנט הוולשי (בשמו הוולשי "הסנד"; Senedd) וממשלת האספה הלאומית הפכה לממשלת ויילס. לאחר חוק ממשלת ויילס (2014) סמכויות הפרלמנט הוולשי הורחבו גם לתחומים השמורים (Reserved), כלומר נוספו תחומים נוספים מעבר לתחומי הדבולוציה בהם היה לפרלמנט הוולשי יכולת חקיקה.

## ראו גם
* חוק ממשלת ויילס (1998)
* חוק סקוטלנד (1998)
* הפרלמנט הוולשי
* ממשלת ויילס

## קישורים חיצוניים
* החוק במאגר החקיקה הבריטי

קטגוריה:הממלכה המאוחדת: חוקים
קטגוריה:ויילס: פוליטיקה
Earthworm Jim (משחק וידאו)

**Earthworm Jim** הוא משחק פלטפורמת משנת 1994 שפותח על ידי חברת Shiny Entertainment. המשחק יצא במקור לקונסולות המשחקים סגה מגה דרייב וסופר נינטנדו, ולאורך השנים הוסב גם למספר קונסולות משחקי וידאו אחרות.

המשחק זכה להצלחה מסחרית, הובילה לפיתוח שלושה משחקי המשך בשנים 1995 ו-1999, סדרת טלוויזיה מונפשת ששודרה בין השנים 1995 ל-1996, וסדרת קומיקס. נוסף על כך, תוכנן משחק נוסף לקונסולת ה-PSP שהתבטל בשנת 2007. משחק נוסף שתוכנן כבר משנת 2008 נותר עד היום ללא התקדמות.

בשנת 2010 יצאה לשווקים גרסה מחודשת של המשחק בשם "Earthworm Jim HD" לקונסולות המשחקים פלייסטיישן 3 ו-Xbox 360 אשר כללה גרפיקה עדכנית, שלבים חדשים, ואת האפשרות לקחת חלק במשחק מרובה משתתפים.

## תקציר העלילה
עלילת המשחק מתמקדת בהרפתקאותיו של תולעת אדמה רגילה בשם ג'ים שמשיג במקרה חליפה רובוטית משוכללת שמעניקה לו גוף אנושי, אינטליגנציה אנושית, ומאפשרת לו לרוץ, לקפוץ ולהשתמש במגוון כלי נשק כדי להילחם באויביו. ג'ים צריך במשחק להציל את הנסיכה מה-שמה (Princess What's-Her-Name) מהמלכה המרשעת חשופית-בשביל-אחוריים (Queen Slug-for-a-Butt) וצבא החיילים שלה.

## משחקיות
המשחק הוא משחק פלטפורמה דו-ממדי עם גלילה צדדית בו צריכים גם לירות, ולפתור חידות.

אחד מכלי הנשק העיקריים של ג'ים הוא הראש שלו, אשר בו הוא מסוגל להשתמש כשוט על מנת להצליף באויביו. בנוסף, ג'ים חמוש גם באקדח פלזמה.

ברוב השלבים צריכים גם להביס בוס שנמצא בסוף השלב.

## קישורים חיצוניים

* 

## הערות שוליים

קטגוריה:משחקי Windows
קטגוריה:משחקי וידאו שפותחו בארצות הברית
קטגוריה:משחקי סופר נינטנדו
קטגוריה:משחקי גלילה צדדית
קטגוריה:משחקי פלטפורמות ממוחשבים
קטגוריה:משחקי מובייל
קטגוריה:משחקי Gameloft
קטגוריה:משחקי גיים בוי
קטגוריה:משחקי גיים בוי אדוונס
קטגוריה:משחקי DOS
קטגוריה:משחקי וידאו משנת 1994
קטגוריה:משחקי iOS
קטגוריה:משחקי אנדרואיד
ג'יימס גאן (סנאטור)

**ג'יימס גאן** (באנגלית: **James Gunn**; 13 במרץ 1753 – 30 ביולי 1801) היה ציר בקונגרס הקונטיננטלי וחבר הסנאט של ארצות הברית מטעם ג'ורג'יה.

## ביוגרפיה
### ראשית חייו
גאן נולד בווירג'יניה לג'ון ושרה גאן והפך לעורך דין. גאן שירת בדרגונים הקונטיננטליים הראשון במהלך מלחמת העצמאות. הוא עבר לג'ורג'יה לאחר המלחמה והפך לדמות פוליטית משמעותית בביתו החדש, והתבסס תוך זמן קצר כבעל מטעים, שופט, מחוקק מדינתי וקצין מיליציה, שם עלה לבריגדיר גנרל בחטיבה ה-1 של המיליציה של ג'ורג'יה בשנת 1792. בנוסף, היו לו עבדים.

### חיים פוליטיים
בין 1782 ל-1789, גאן אתגר ללא הצלחה את הגנרל בדימוס נתנאל גרין לדו-קרב, תקף את גיבור מלחמת העצמאות של ג'ורג'יה ג'יימס ג'קסון בעיתונות, והביס את הגנרל אנתוני וויין בבחירות על אחד ממושבי הסנאט הראשונים של ג'ורג'יה בינואר 1789. גאן נבחר כציר לקונגרס הקונטיננטלי ב-1787 אך מעולם לא השתתף בישיבות.

בקדנציה הראשונה שלו כסנאטור, בין אמצע מאי לסוף יוני 1789, עבר גאן מהתנגדות להקמת מיסי בלו לתמיכה בהם. הוא גם התנגד למתן סמכות לנשיא להדיח את ראשי מחלקות הקבינט ללא ייעוץ והסכמת הסנאט. הממשל ניהל משא ומתן על הסכם ניו יורק (1790) עם האינדיאנים של קריק, מה שהכעיס מאוד רבים בג'ורג'יה. גאן הצביע נגד האמנה. גאן השפיע על התהליכים הפנימיים בסנאט ועל היחסים בין הרשות המבצעת והמחוקקת של הממשלה החדשה שהוקמה במהלך כהונתו הראשונה, יותר מכל סנאטור אחר. 

היריבות של גאן עם ג'יימס ג'קסון, שמקורה בג'ורג'יה בתקופה שבין סוף המהפכה לבין השקת הממשלה הפדרלית החדשה, התחממה בתחילת שנות ה-90 של המאה ה-18. גאן היה פדרליסט, וג'קסון היה ג'פרסוני. גאן תמך בהקמת חברת ג'ורג'יה ובמכירת אדמות יאזו. בעקבות מכירת יאזו, גאן פעל במהירות להשלמת העסקה ולהגן עליה בוושינגטון, בעוד ג'קסון ניסה לחסום את השלמת המכירה. ב-24 ביוני 1795, גאן הצביע בעד הסכם ג'יי, אחד משני סנאטורים דרומיים שעשו זאת. ג'יימס ג'קסון הצביע נגד. ג'קסון התפטר מהסנאט וחזר לג'ורג'יה כדי לפעול נגד גאן, שהפסיד את דעת הקהל עקב הונאה באדמות יאזו.

גאן נבחר מחדש ב-1795 וכיהן בכהונתו השנייה עד מרץ 1801.

### מוות ומורשת
גאן מת בלואיוויל, ג'ורג'יה, ונקבר בבית קברות של מלחמת העצמאות בלואיוויל. ספינת ליברטי ממלחמת העולם השנייה, ה-*SS James Gunn, ATS-0044* נבנתה בשנת 1942 ונקראה על שמו.

## קישורים חיצוניים
* 
* 

## הערות שוליים

קטגוריה:אמריקאים ילידי וירג'יניה
קטגוריה:חברי הסנאט של ארצות הברית מג'ורג'יה
קטגוריה:אמריקאים שנולדו ב-1753
קטגוריה:אמריקאים שנפטרו ב-1801
טרנטבליזם

שמאל|ממוזער| DJ Qbert מתמרן בתחרות בצרפת ב-2006
**טרנטבליזם** הוא אמנות של ביצוע מניפולציה על צלילים ויצירת מוזיקה חדשה, אפקטים קוליים, מיקסים ועוד, בדרך כלל באמצעות שימוש בשני פטיפונים או יותר ובמיקסר של די.ג'יי המצויד בקרוספיידר. המיקסר מחובר למערכת הגברה בהופעות או לציוד שידור (ברדיו, טלוויזיה או אינטרנט) כדי שקהל רחב יותר יוכל לשמוע את היצירה של הטרנטבליסט. הטרנטבליסטים מבצעים מניפולציות על תקליטים באמצעות תנועת היד להחזרת המחט לנקודות מדויקות על התקליט, ועושים שימוש בצלחת הפטיפון על ידי עצירה, האטה, האצה או סיבוב אחורי של התקליט. בנוסף, משתמשים בקרוספיידר ובשליטה על הרווח והאיקוליזציה כדי לעצב את הצליל ואת הרמה של כל פטיפון.

## היסטוריה
מקורות ראשונים לשימוש בפטיפון ככלי נגינה החלו כבר בשנות ה-30 וה-40 של המאה ה-20, כשהמלחינים של מוזיקת הקונקרט השתמשו בציוד אודיו לניסויים ויצירת מוזיקה. עם הזמן, הפך הפטיפון לכלי נגינה של ממש, כשב-1971 הושק דגם ה-Technics SL-1200, הפך אותו לכלי עיקרי בתרבות ההיפ-הופ המתפתחת בניו יורק. DJ Kool Herc, מהגר מג'מייקה, היה אחד מהאבות המייסדים של הטרנטבליזם המודרני, שהשתמש בטכניקות של דיג'יי ממוזיקת הדאב כדי לפתח שיטות חדשות שנעשו אפשריות בזכות הטכנולוגיה של הפטיפונים הישירים.

## טכניקות
במהלך שנות ה-90, פותחו שיטות מתקדמות של גירוד תקליטים, כאשר דיג'יים ואמנים החלו להתמקד במניפולציות על התקליט יחד עם השימוש בקרוספיידר ליצירת מקצבים חדשים ותוצרים סוניים. תהליך הג'אגלינג, שהומצא על ידי סטיב די, כולל מניפולציה של שתי תבניות תופים שונות כדי ליצור תבנית חדשה.

## קישורים חיצוניים

## הערות שוליים

קטגוריה:טכניקות מוזיקליות
קטגוריה:מוזיקה ניסיונית
הוריקן אנדרו

**הוריקן אנדרו** היה הוריקן בדרגה 5 לפי סולם ספיר-סימפסון, אשר פגע בדרום פלורידה ובלואיזיאנה בסוף אוגוסט 1992. ההוריקן היה אחד ההרסניים ביותר שנרשמו בארצות הברית, וגרם לנזקים כלכליים עצומים שהוערכו בכ-26 מיליארד דולר באותה תקופה, מה שהפך אותו לאסון הטבע היקר ביותר בהיסטוריה של ארצות הברית עד אז.

הוריקן אנדרו התפתח מגל טרופי שחלף מערבה ממערב אפריקה ונכנס לאוקיינוס האטלנטי הצפוני ב-14 באוגוסט 1992. במהלך ההתקדמות שלו, הוא התגבש לאט למערכת סופה טרופית, וב-16 באוגוסט הוכרז כטורנדו טרופי. עד 22 באוגוסט, אנדרו הפך להוריקן והחל לעקוב אחר נתיב מערבי לעבר הבאהאמס, שם הוא פגע לראשונה.

במהלך המעבר שלו מעל איי בהאמה, אנדרו התחזק במהירות והגיע לשיאו כהוריקן בדרגה 5. הוא חצה את חופי פלורידה ב-24 באוגוסט, גרם לנזקים עצומים במחוזות דרום פלורידה, ואז נחלש מעט כאשר נכנס למפרץ מקסיקו. ההוריקן פגע שוב בלואיזיאנה, לפני שהתפזר כשאריות סופה בצפון מזרח ארצות הברית. נתיבו של אנדרו היה מהיר יחסית, מה שתרם לאי היכולת להתכונן בצורה מספקת לפגיעתו.

## עוצמה ומאפיינים מטאורולוגיים
מהירות הרוח המרבית שנמדדה בהוריקן אנדרו הייתה 145 קשר (כ-268 קמ"ש) עם משבי רוח שהגיעו עד ל-175 קשר (כ-324 קמ"ש). בעת הפגיעה בדרום פלורידה, לחץ האוויר נמדד ב-922 מיליבר, מה שהפך את אנדרו לאחד ההוריקנים העוצמתיים ביותר בהיסטוריה של ארצות הברית. הפגיעות המטאורולוגיות היו כה חזקות עד שהן גרמו לנזק חמור ביותר בתשתיות ובמבנים, במיוחד באזורים הפגיעים ביותר.

## קישורים חיצוניים

## הערות שוליים

קטגוריה:נשיאות ג'ורג' הרברט ווקר בוש
קטגוריה:מיסיסיפי: היסטוריה
קטגוריה:לואיזיאנה: היסטוריה
קטגוריה:פלורידה: היסטוריה
אנדרו
קטגוריה:1992 בארצות הברית
בשר מפורק

**בשר מפורק** הוא בשר, בדרך כלל בשר בקר שבושל בבישול ארוך עד להתפרקותו לסיבים ונכלל כמרכיב במנות שונות. בשר מפורק מכינים לרוב מחזה בקר (בריסקט) או נתח צ’אק.

## אופן ההכנה
בשר מפורק הוא נתח בשר, לרוב נתחים לבישול ארוך המבושלים במשך כמה שעות ומתפרקים לסיבים ("שערות"). בין נתחים אלו חזה, צלעות (אונטריב), צלי כתף, אסאדו (שפונדרה) ובשר ראש.

נתחים אלו נמצאים בחלקי הפרה שנעים רבות ולכן מפתחים רקמה מקשרת - קולגן הדורשת בישול איטי וממושך עד שהיא מתרככת לג'לטין נימוח. בנתחים אלו גם כמות שומן השומר על עסיסיות הנתח.

הבשר מבושל על גבי כיריים או אש גלויה בסיר עשיר בנוזלים או רוטב בכדי למנוע את התייבשותו. נהוג לטגן את הנתח לפני הבישול ליצירת תגובת מייאר. ניתן לאפות גם את הבשר בתנור. בישול בסיר לחץ מאפשר לחסוך בזמן הבישול.

## מנות עם בשר מפורק
* בוריטו ממולאים בבשר מפורק בתוספת מרכיבים נוספים כמו ירקות או רוטב סלסה.
* אנצ'ילדה - טורטיית תירס מגולגלת עם בשר מפורק מבשר בקר או בשר עוף ותוספות כגון גבינה, בצל קצוץ, פלפל צ'ילי גרוס, כוסברה קצוצה ועוד.
* טאקו ממולאים
* כריכים חמים - עם ירקות כגון עגבנייה, חסה, בצל סגול או סלט כרוב
* כמילוי לרביולי
* תוספת בקציצות, פאי רועים או בפשטידה
*סלופי ג'ו - בשר מפורק במקום בשר טחון המעורב עם רוטב ברביקיו

## ראו גם

* בשר טחון

## קישורים חיצוניים

* 
* 
* 
*

קטגוריה:בשר
קטגוריה:מאכלי בשר
קטגוריה:פרה
ייסוד רומא

[ממוזער|[הזאבה הקפיטולינית: פסל של הזאבה הקפיטולינית מאכילה את התאומים רומולוס ורמוס. הסצנה המפורסמת ביותר הקשורה להקמת רומא. לפי טיטוס ליוויוס, הוא הוקם בשנת 296 לפני הספירה.]]
**ייסוד רומא** היה אירוע פרהיסטורי או תהליך פרהיסטורי שנזכר לראשונה בתקופה מאוחרת יותר על ידי היסטוריונים ומשוררים רומיים. עדויות ארכאולוגיות מצביעות על כך שרומא התפתחה מאיחוד הדרגתי של כמה כפרים בראש גבעה במהלך תקופת הברונזה המאוחרת או תקופת הברזל המוקדמת. מגורים פרהיסטוריים בחצי האי האיטלקי התקיימו לפני 48,000 שנים, כאשר אזור רומא התיישב בסביבות 1600 לפני הספירה. כמה עדויות על התיישבות בגבעת הקפיטולין מתוארכות לאזור שנת 1700 לפנה"ס, ובעמק הסמוך שבו שכן מאוחר יותר הפורום הרומאי היה נקרופוליס מפותח לפחות בשנת 1000 לפנה"ס. השילוב של היישובים בראש הגבעה לכדי ממלכה אחת עד למאה ה-8 לפני הספירה הושפע כנראה מהמגמה להיווצרות עיר-מדינה שצמחה מיוון העתיקה.

על פי המיתוס הרומי, העיר רומא נוסדה על ידי רומולוס, בנו של אל המלחמה מארס שאנס את הבתולה הווסטלית ריאה סילביה, נסיכת אלבה לונגה וצאצאית של איניאס מטרויה. רומולוס ואחיו התאום רמוס ננטשו כתינוקות על נהר הטיבר, שם מצאה אותם זאבה והניקה אותם. לאחר מכן גידל אותם הרועה פאוסטולוס . בבגרותם הם נקמו בדוד-רבה שלהם אמוליוס, והחזירו את אלבה לונגה לסבם נומיטור. לאחר מכן החליטו האחים להקים עיר חדשה אך רבו על כמה פרטים, והדבר הסתיים ברציחתו של רמוס והקמת רומא על גבעת הפלטין.

הסיפור האגדי עדיין נדון ונחגג רבות בתקופה הרומית. פסטיבל פאריליה ב-21 באפריל נחשב לציון יום השנה לייסוד העיר בתקופת הרפובליקה המאוחרת, והיבט זה של החג גדל בחשיבותו תחת האימפריה עד שהוסב במלואו ל"רומיאה"  בשנת 121 לספירה. 

היסטוריונים עתיקים חישבו את שנת הקמתה של רומא בדרכים שונות. נראה ששני התאריכים שאושרו רשמית היו 753 לפנה"ס, על פי הכרונולוגיה של וארו, וכן השנה הסמוכה 752 לפנה"ס. למרות שגיאות ידועות בחישוביו של וארו, שנת 753 לפני הספירה מוסיפה גם כיום לשמש היסטוריונים כבסיס לתיקוף השנים מאז ייסוד העיר. רוב ההיסטוריונים המודרניים מפקפקים בקיומו של מייסד או אירוע מכונן יחיד לעיר, ולא נמצאה ראיה מהותית הקושרת את רומא הקדומה לאלבה או לטרויה. רובם אף רואים בסיפור ייסודה של רומא בידי שושלת שמקורה באיניאס אגדה ותו לא.

## לקריאה נוספת

* 
* 
** 


## הערות שוליים

קטגוריה:רומא
קטגוריה:רומא העתיקה: היסטוריה
עיי מערות

**עיי מערות** הוא אתר ארכאולוגי שזוהו בו יישוב יהודי ושרידי בית כנסת עתיק, שממוקם על המדרון המזרחי של הר כנען וגובל בצד המערבי של חצור הגלילית. האתר של עיי מערות קיבל את שמו בזכות מספר המערות הגדול שנמצאות באזור ונחצבו בסלע הגיר הרך.

## היסטוריה
האתר נסקר לראשונה במסגרת סקר ארץ-ישראל המערבית, שחוקריו הציע לזהותו עם היישוב העתיק "מרות", שכיום מקובל לזהותה במקום אחר, ולאחריהם על ידי גרן כבר במאה ה־19. רק לקראת סוף המאה ה־20 בוצע באזור סקר נוסף על ידי צבי אילן, ובו נתגלו שרידי יישוב יהודי ובית הכנסת. אילן הציע את היישוב בתור מיקום אפשרי נוסף (מלבד מע'אר) למיקומו של היישוב העתיק "מעריה", מקום מושבה של משמרת בילגה. בשנת 2002 בוצעה חפירה במדרון המזרחי של האתר, לקראת עבודות לבניית שכונה חדשה בחצור הגלילית. לאחר מכן נערך סקר בשנת 2012 – סקר מפת ראש פינה, על ידי יוסף סטפנסקי. חפירה ארכאולוגית ראשונה בוצעה באתר בשנת 2002, לאחר מכן בשנים 2005 ו-2006 וחפירה נוספת בוצעה בשנת 2013. בשנת 2016 בוצעה חפירת הצלה, לפני הקמתה של שכונה חדשה באזור החפירה.

## ארכאולוגיה
האתר הארכאולוגי של עיי מערות מכסה אזור נרחב יותר מ-60 דונם וממוקם ממערב ומצפון מערב לחצור הגלילית. האתר כולל שרידי התיישבות מתקופות שונות, החל מהתקופה ההלניסטית ועד לתקופה העות'מאנית. האתר מתפרש על שטח נרחב ובו ריכוזים שונים של שרידי התיישבות. כאשר המאפיין הבולט ביותר באתר זה הוא, הריכוז הגובה של מערות חצובות, ששימשו למגורים, לקבורה ובשלב מסוים, אף נחצבו בהן מערכות מסתור, המאופיינות למרד בר כוכבא.

בעת החדשה שכן באתר הכפר בשם "מֻעְ'ר אֶל-חֵ'יט", שחרב במהלך מבצע יפתח במלחמת העצמאות.

## ממצאים
בין השרידים הרבים שנתגלו באתר של עיי מערות, התגלו בסוף המאה ה – 20 בסקר שבוצע על ידי צבי אילן, שרידי בית כנסת, מה שהעיד על יישוב יהודי במקום. כמו כן, נתגלו שרידי מבנים נוספים. במערות הרבות שנחצבו באזור זה נתגלו מערות ששימשו למגורים, או הוסבו למגורים בתקופות מאוחרות יותר. מערות קבורה, חלקן עם כוכים שאופייניים לקבורה יהודית. בחלק מהמערות נתגלו חציבות של מערכות מסתור, דבר המעיד ככל הנראה שהיישוב בעיי מערות לקח חלק במרד בר כוכבא. על פני השטח נמצאו גיתות רבות, שרידי בתי בד, מתקנים חקלאיים שונים חצובים בסלע ומחצבות אבן. הממצא הקרמי כולל חרסים מכל התקופות, החל מהתקופה ההלניסטית ועד לתקופה העות'מאנית. בין כלי החרס נמצאו גם כלי חרס תוצרת כפר חנניה, שהם אופייניים ליישוב היהודי בגליל.

## קישורים חיצוניים
* 
* 
* 

## הערות שוליים

קטגוריה:בתי כנסת עתיקים
קטגוריה:ארץ ישראל: יישובים לשעבר
קטגוריה:יישובים יהודיים בארץ ישראל בתקופת המשנה והתלמוד
קטגוריה:יישובים יהודיים בארץ ישראל בתקופת בית שני
קטגוריה:התקופה ההלניסטית
קטגוריה:התקופה הרומית בארץ ישראל
יפעת צחי קיראל

**יפעת צחי קיראל** (נולדה ב-24 בספטמבר 1964) היא מנהלת בתחום התרבות והתקשורת בישראל. מאז שנת 2022 מכהנת כמנכ"לית התיאטרון הקאמרי.

## ביוגרפיה
יפעת צחי קיראל נולדה וגדלה בירושלים. היא בעלת תואר ראשון בכלכלה ותואר שני בכלכלה ובמנהל עסקים, שניהם מהאוניברסיטה העברית בירושלים.

## קריירה
### תקשורת וטלוויזיה
ב-1989 החלה את הקריירה בעולמות התקשורת כשניהלה את תחום הכלכלה והשיווק במנהלת ההקמה של הרשות השנייה לטלוויזיה ולרדיו.

ב-1992 עברה לכהן כמנהלת הכספים של "נתיבי שידור" ו"קשת רול בע"מ".

ב-1993 מונתה למנהלת העסקית של חברת "רדיו ללא הפסקה", והייתה שותפה בהקמת החברה. כך גם בחברת צ'רלטון, בעלת זכויות השידור בטלוויזיה לליגות ספורט בכדורגל ובכדורסל. היא כיהנה כמנכ"לית משותפת של חברת TV3, שהתמודדה על קבלת הזיכיון לערוץ 10, אך לא זכתה במכרז של הרשות השנייה לטלוויזיה ולרדיו.

ב-2001 הייתה חברה בצוות ההקמה של "חדשות 24". בשנת 2005 מונתה לסמנכ"לית "חדשות 10" של ערוץ 10 בטלוויזיה, שלימים הפכה ל"חדשות 13".

### תרבות
בשנת 2006 מונתה למנכ"לית תיאטרון ירושלים. וכיהנה בתפקיד 16 שנים. משנת 2022 משמשת כמנכ"לית התיאטרון הקאמרי בתל אביב.

## חיים אישיים
צחי קיראל נשואה ואם לשלושה ילדים. מתגוררת בתל אביב.

## קישורים חיצוניים

## הערות שוליים

קטגוריה:מנכ"ליות ישראליות
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1964
קטגוריה:ישראלים שנולדו ב-1964
יום טוב לנו

"**יום טוב לנו**" הוא שיר ילדים נפוץ לחג פורים שכתב המשורר לוין קיפניס, הלחן הוא עממי.

ישנו גם לחן נוסף לשיר של המלחין נחום נרדי.

שיר נוסף של קיפניס, "אורחים לחג" לכבוד חג הסוכות, נפתח אף הוא באותן המילים "יום טוב לנו".

## לקריאה נוספת
* לוין קיפניס/אליהו הכהן, **מחרוזת שירי הזמר**, פרחי דקל בע"מ-לוין קיפניס, 2023

## קישורים חיצוניים
* יום טוב לנו, באתר הספרייה הלאומית
* יום טוב לנו, באתר שירונט
* יום טוב לנו, באתר זמרשת
* אקורדים לשיר יום טוב לנו, באתר נגינה
* יום טוב לנו בתרגום לאנגלית, באתר HebrewSongs
* דודו זכאי - יום טוב לנו, באתר יוטיוב, ערוץ נוסטלגיה ישראלית, 2012

## הערות שוליים

קטגוריה:שירי לוין קיפניס
קטגוריה:שירים בעברית
קטגוריה:שירים שהולחנו על ידי נחום נרדי
קטגוריה:שירי פורים
פאול גרמונפרה

ממוזער| טרודה גרמונפרה באולפן של Co-op 2 בשנת 1937 באמסטרדם
**פאול גרמונפרה** (בהולנדית: **Paul Gustave Sidonie Guermonprez**; 28 בדצמבר 1908 - 10 ביוני 1944) היה צלם הולנדי יליד בלגיה, מעצב גרפי ולוחם התנגדות הולנדי במהלך מלחמת העולם השנייה.

גרמונפרה נולד בגנט, בלגיה. משפחתו ברחה במהלך מלחמת העולם הראשונה והשתקעה בהולנד. גרמונפרה למד בבית הספר De Suikerschool באמסטרדם, לאחר בית הספר היסודי. מ-1929 עד 1932 עבד במטע סוכר באיי הודו המזרחית ההולנדיים (כיום אינדונזיה).

בשנת 1932 למד בבאוהאוס דסאו בגרמניה לפני סגירת בתי הספר על ידי הנאצים ולמד עם הצלם ולטר פטרהנס. בשנת 1933 חזר להולנד בגלל עלייתה של המפלגה הנאצית לשלטון בגרמניה הנאצית. הוא עבר לאמסטרדם ועבד כאמן מסחרי, הקים את חברת הפרסום Co-op 2 ולימד בבית הספר החדש לאמנות באמסטרדם (Nieuwe Kunstschool) ב-1939 התחתן עם אמנית הטקסטיל טרודה גרמונפרה.

## קריירה ומלחמת העולם השנייה
כשפרצה המלחמה ב-1939 גויס כקצין בצבא ההולנדי. ב-1940 גרמניה כבשה את הולנד וגרמונפרה כבר לא היה בשירות צבאי. במשך שלושה שבועות בשנת 1941 היה עצור. הנאצים אכפו על אנשי מקצוע בתחומי היצירה להירשם במכון Nederlandsche Kultuurkamer. במחאה סגר גרמונפרה את החברה שלו, Co-op 2, ב-1942. 

מ-4 במאי 1942 עד 30 ביולי 1943 הוחזק כבן ערובה בקאמפ סינט-מיחיילסחסטל (Kamp Sint-Michielsgestel). לאחר שחרורו הסתתר עם אשתו היהודיה טרודה יאלובץ בעזרת המחתרת ההולנדית. הם ברחו אל מריה הלנה פרידלנדר (לבית ברון), גרמניה, אשתו של הנרי פרידלנדר. היא החביאה אותם עם נמלטים אחרים בעליית הגג בביתה בוואסנאר, דרום הולנד. 

## מותו
גרמונפרה נעצר ב-1944 והוצא להורג ב-10 ביוני 1944 באוברווין. לאחר המלחמה נקבר בבית הקברות ההולנדי לשם כבוד, בלומנדל (Erebegraafplaats Bloemendaal). הוא עוטר בצלב ההתנגדות ההולנדי (Verzetskruis 1940–1945) לאחר מותו ב-9 במאי 1946.

במוזיאון סטדלק באמסטרדם מוצגות רבות מיצירות הצילום שלו באוסף הקבוע.

## קישורים חיצוניים

* פאול גרמונפרה, לקסיקון ARTindex Online

## הערות שוליים

קטגוריה:בוגרי באוהאוס
קטגוריה:חברי המחתרת ההולנדית
קטגוריה:מתנגדים לנאצים שהוצאו להורג
קטגוריה:הולנדים שנהרגו במלחמת העולם השנייה
קטגוריה:הולנדים שנולדו ב-1908
קטגוריה:הולנדים שנפטרו ב-1944
כלב ריח

**כלבי ריח** הם סוג של כלבי ציד שמשתמשים בעיקר בריח לציד, ולא בראייה.  בדרך כלל יש להם אוזניים ארוכות ונפולות ואפים גדולים, שמסייעים להם לזהות ריחות בצורה טובה יותר. כלבי ריח צריכים להיות בעלי סיבולת גבוהה כדי לעקוב אחרי הריח למרחקים ארוכים ובשטחים קשים. 

## תיאור

כלבי ריח אינם צריכים להיות מהירים כמו כלבי רוח, כי הם אינם צריכים לשמור על הטרף בטווח ראייה. עם זאת, הם זקוקים לסבולת גבוהה כדי להיצמד לריח ולעקוב אחריו למרחקים ארוכים ובשטחים קשים. כלבי ריח  יכולים לעקוב אחרי שביל ריח גם על פני מים זורמים, ולפעמים גם כשהריח בן מספר ימים. רוב כלבי הריח משמשים לציד בלהקות של כלבים. 

## קולות
לרוב כלבי הריח יש מגוון של קולות, אשר משתנים בהתאם למצב שבו נמצא הכלב. קולם המתפרץ, המשמש בעיקר כאשר הם נרגשים ומודיע לאדונם שהם עוקבים אחרי ריח, קול עצמו יכול להשתנות בטון, להיות נרגש, עצבני או מפוחד.

מאחר שכלבי הריח גודלו כדי להוציא קולות כאשר הם נרגשים, הם עשויים לנבוח בתדירות גבוהה יותר מכלבים מגזעים אחרים. למרות שזה עשוי להיות מטרד באזורים מיושבים, מדובר בתכונה המאפשרת למדריך הכלב לעקוב אחרי הכלב או הלהקה גם כאשר הם אינם נראים, כמו בעת חיפוש אחרי שועל או דביבון ביער.

## קישורים חיצוניים

## הערות שוליים

קטגוריה:ציד
ריח